આ બનાવમાં લક્ષ્મણ સોની ૨૦૧૪ના મેથી હીરાચંદ સોનીના સ્ટેટ બૅન્ક ઑફ બિકાનેર ઍન્ડ જયપુરના ATMમાંથી સમયે-સમયે વીસ હજાર રૂપિયાથી લઈને ૪૦ હજાર રૂપિયા સુધીની રોકડ ઉપાડતો હતો, પણ ઉંમરલાયક હીરાચંદ સોનીને એનો સહેજપણ ખ્યાલ નહોતો આવતો. તેમણે મોબાઇલમાં બૅન્ક-ટ્રાન્ઝૅક્શન વિશેની SMS સિસ્ટમ પણ નહોતી રાખી કે જેનાથી તેમને સમયે-સમયે ઉપાડવામાં આવતી રકમની માહિતી મળે. અચાનક થોડા દિવસ પહેલાં તેમને બૅન્ક-બૅલૅન્સમાં શંકા જતાં તેમણે બૅન્કમાં જઈને તપાસ કરી હતી. ત્યારે તેમને ખબર પડી કે તેમના ખાતામાંથી મે ૨૦૧૪થી અત્યાર સુધી ૧૧.૧૦ લાખ રૂપિયાની રકમ ઉપાડવામાં આવી છે. તેમણે બૅન્ક-સ્ટેટમેન્ટ ચેક કરતાં આ રકમ ATMમાંથી ઉપાડવામાં આવી હોવાની જાણ થઈ હતી.